Downloaded from YTS.MX
Official YIFY movies site: YTS.MX
కోవిడ్-19 ఒక మహమ్మారి అని ఈరోజు ప్రపంచ ఆరోగ్య సంస్థ ప్రకటించింది.
"ఇంట్లో ఉండండి, సురక్షితంగా ఉండండి" అనే ఆదేశాన్ని నేను జారీచేస్తున్నాను.
…దాదాపు నగరవాసులందరినీ పూర్తిగా
ఇంట్లోనే ఉండమని ఆదేశిస్తున్నాను.
ఈరోజు సాయంత్రం, నేను ఒక సూచన ఇవ్వాలి.
మీరు ఇంట్లోనే ఉండాలి.
మార్చి 2020. ప్రాణాంతక వైరస్ ప్రపంచం మొత్తం పాకింది.
ఉండగలిగితే ఇంట్లోనే ఉండండి
రాత్రికి రాత్రే, మన జీవితాలకు అంతరాయం కలిగింది.
కానీ మనం ఆగగానే...
ప్రకృతి ప్రపంచంలో చెప్పుకోదగ్గ మార్పులు మొదలయ్యాయి.
స్వచ్ఛమైన గాలి.
శుభ్రమైన నీరు.
దశాబ్దాలుగా చూడని పద్ధతుల్లో జంతువులు వృద్ధి చెందడం ప్రారంభించాయి.
ఐదు ఖండాల్లో లాక్ డౌన్ ప్రారంభం నుండీ చిత్రీకరణ చేపట్టి...
ప్రకృతి అసాధారణ స్పందనను మేము రికార్డు చేశాం.
తమ పిల్లలతో సముద్రంలో భారీ జీవులు నూతన మార్గాల్లో సంప్రదించడం దగ్గర నుండి...
తమ కూనలు మనుగడ సాగించే అవకాశాలను చిరుతలు రూపాంతరం చేసుకోవడం…
తల్లి కావడానికి ఇంతకు మించిన సమయం లేదు.
రికార్డు బ్రేకింగ్ స్థాయిలో పెంగ్విన్ ల బ్రీడింగ్ సీజన్ వరకూ.
వన్యప్రాణుల జీవితాల్లో, వాటి ప్రపంచంలో మనిషి ప్రమేయం తగ్గితే
ఎలాంటి మార్పులు జరుగుతాయో తొంగి చూడడానికి ఇదొక ప్రత్యేక అవకాశం.
భారీ పరిమాణాల్లో జరిగిన ప్రపంచవ్యాప్త ప్రయోగం ఇది.
ఇది భూమి మారిన సంవత్సరం.
వ్యాఖ్యాత డేవిడ్ అటెన్బరో
లాక్ డౌన్ మొదలైన గంటలలోగా, ఎక్కువమంది నిశ్శబ్దాన్ని గమనించే ఉంటారు.
రేడియో సిటీ మ్యూజిక్ హాల్
ప్రపంచవ్యాప్తంగా ట్రాఫిక్ శబ్ద కాలుష్యం 70% వరకూ తగ్గిపోగా,
కొత్త శబ్దాలు వినిపించడం మొదలయ్యాయి...
...పక్షి పాట.
శాన్ ఫ్రాన్సిస్కో యు.ఎస్.ఎ
మెట్రో జనాభా 47 లక్షలు
ఈ వైట్ క్రౌన్డ్ పిచుకలు
ఆశ్చర్యకరమైన పనిచేస్తూ నిశ్శబ్దానికి అలవాటు పడుతున్నాయి.
గోల్డెన్ గేట్ బ్రిడ్జి సమీపంలో నివసించే
వీటి పాట కార్ల హోరులో వినిపించకుండా పోయింది.
కానీ ప్రస్తుతం ఇక్కడి ట్రాఫిక్ 1950లలో ఉన్నంత తక్కువ స్థాయికి చేరడంతో,
ఈ పిచ్చుకలు జతకోసం చేసే శబ్దాలలో కొత్త రాగాలు కనిపెట్టి పరిశోధకులు అబ్బురపడ్డారు.
కాబట్టి, కొన్నేళ్ళపాటు ఈ పక్షులకు మంచి బ్రీడింగ్ సీజన్ ఉంటుందనే ఆశించవచ్చు.
తగ్గింది కేవలం శబ్ద కాలుష్యం మాత్రమే కాదు.
ప్రపంచవ్యాప్తంగా వాయు కాలుష్యం తగ్గిన వేగం ఊహించనిది.
కొద్ది రోజులలోనే,
40 ఏళ్ళలో ఎన్నడూ లేని ఉత్తమమైన గాలి నాణ్యతని లాస్ ఏంజిల్స్ చవిచూసింది.
చైనా అంతటా, వాతావరణంలో విష వాయువుల స్థాయులు సగానికి పడిపోయాయి.
ప్రపంచంలోనే ప్రమాదకరస్థాయిలో కాలుష్యం బారినపడిన కొన్ని ప్రాంతాలున్న ఇండియాలో...
లాక్ డౌన్ విధించిన కేవలం 12 రోజుల్లోనే...
జలంధర్ - ఇండియా జనాభా 10 లక్షలు
...ఒక ఉత్కంఠభరితమైన దృశ్యం ప్రత్యక్షమైంది.
మేము ఉదయం టిఫిన్ చేయడానికి టేబుల్ దగ్గర కూర్చుని ఉన్నాం,
అప్పుడు మా నాన్న హడావుడిగా అక్కడికి వచ్చారు.
అన్షుల్ చోప్రా
అప్పుడాయన, "డాబా మీదికి రండి. పర్వతాలు కనిపిస్తున్నాయి" అన్నారు.
ఔత్సాహిక ఫోటోగ్రాఫర్ అన్షుల్
ఈ హడావుడి దేనిగురించో చూద్దామని డాబా పైకి వెళ్ళాడు.
జనం తమ ఇళ్ళ పైకప్పుల మీద నుంచుని,
"వావ్. వావ్. పర్వతాలు. పర్వతాలు" అని అరుస్తున్నారు.
నేను ఊపిరి బిగపట్టి, అటు చూశాను.
ఆకాశం స్వచ్చంగా ఉండడంతో, జీవితంలో మొట్టమొదటిసారిగా,
మేము హిమాలయాలను చూడగలిగాం.
200ల కిలోమీటర్ల దూరంలో,
30 ఏళ్ళనుండీ వాయు కాలుష్యం
వెనుక దాగున్న భూమ్మీది ఎత్తైన పర్వతాలు,
ఒక్కసారిగా ప్రత్యక్షమయ్యాయి.
నేను నా కళ్ళని నమ్మలేకపోయాను.
ఇన్నాళ్ళ నుండీ కాలుష్యం వెనక హిమాలయాలు అక్కడే ఉన్నాయి.
అన్షుల్ ఈ సందర్భాన్ని తీసిన ఫోటో ప్రపంచవ్యాప్తంగా వైరల్ అయింది.
మనం ఆగిన మరుక్షణం,
భూమి తిరిగి ఊపిరి పీల్చుకోవడం ప్రారంభించిందనడానికి ఇదో స్పష్టమైన ఉదాహరణ.
లాక్ డౌన్ వారాల తరబడి కొనసాగింది.
4 వారాలు
ప్రయాణ ఆంక్షలు మన కదలికల్ని మరింత కట్టడి చేశాయి.
మీరు తీసుకోవాలని ప్లాన్ చేసిన సెలవుల్ని కాన్సిల్ చేసుకోండి.
పాసెంజర్ల సంఖ్య, పాసెంజర్ల బుకింగ్స్ తగ్గిపోయాయి.
విమాన ప్రయాణాలు దారుణంగా పడిపోయాయి.
ప్రపంచవ్యాప్తంగా సుమారు 90% తగ్గిపోయాయి.
2020 ఏప్రిల్ నెలలో
గత ఏడాదితో అదే నెలతో పోల్చితే, అంతర్జాతీయ పర్యాటకులు
11కోట్ల 40 లక్షలు తక్కువగా ఉన్నారు.
స్పెయిన్ లో, పర్యాటకుల సంఖ్య 70 లక్షల నుండి సున్నాకు పడిపోయింది.
ఫ్లోరిడా - యు.ఎస్.ఎ జనాభా రెండు కోట్ల 20 లక్షలు
ఫ్లోరిడాలో వసంతకాల సెలవుల్లో జనంతో కిక్కిరిసిపోయి ఉండే బీచులు...
వెలవెలబోయాయి.
అంతరించే దశలో ఉన్న ఒక సముద్ర జీవి తన జనాభాను పెంచుకోవడానికి
ఇది సరైన అవకాశమా?
ప్రతి రెండు లేదా మూడేళ్ళకొకసారి ఆడ సముద్ర తాబేళ్లు
గుడ్లు పెట్టేందుకు తాము పొదగబడిన
తీరాలకు చేరుకుంటాయి.
విశ్వవ్యాప్తంగా, తాబేళ్ల సంఖ్య వేగంగా తరిగిపోతూనే ఉంది,
నిరంతరం బిజీగా ఉండే బీచుల్లో అవి గుడ్లు పెట్టడానికి ఇష్టపడకపోవడం అందుకు ఒక కారణం.
కానీ ఈ ఏడాది...
పరిస్థితి వేరుగా ఉంది.
స్థానిక పరిశోధకులతో కలిసి పనిచేస్తున్న మా కెమెరామెన్ కు,
జూనో బీచిలో చిత్రించే అదృష్టం దొరికింది...
ప్రపంచంలోనే అత్యంత దట్టంగా లాగర్ హెడ్ తాబేళ్లు గుడ్లు పొదిగే ప్రాంతాల్లో ఇదొకటి.
బ్రీడింగ్ సీజన్ ప్రారంభం కాగానే,
తన జీవితంలో మొదటిసారిగా ఈ ఆడ తాబేలు
ప్రశాంతంగా గుడ్లను పెట్టగలిగింది.
రాబోయే మరికొద్ది వారాల్లో,
మరిన్ని వందలాది తాబేళ్లు అదేపని చేస్తాయి.
మనుషులు కల్పిస్తున్న విఘతాలే తాబేళ్ల పునరుత్పత్తికి
పెద్ద సమస్యగా ఉన్నాయని ఎంతోకాలంగా భావించడం తెలిసిందే.
కానీ ఈసారి మాత్రమే మొదటిసారిగా ఆ ప్రభావం ఏ స్థాయిలో ఉందో
పరిశోధించడం సాధ్యపడింది.
ప్రతి ఉదయం, ఈ పరిశోధకుల బృందం
గూళ్ళకు దారి తీసిన తాబేళ్ల అడుగుజాడలను లెక్కించారు.
గత పదేళ్లుగా,
లాగర్ హెడ్ తాబేళ్ళు పెట్టే గూళ్ళ సగటు
సక్సెస్ రేటు కేవలం 40 శాతానికి పడిపోయింది.
అవి బీచ్ పై విజయం సాధించగలిగాయా?
మనుషులకు బీచుల్లో ప్రవేశం నిషేధించబడినపుడు,
గతంలో ఎన్నడూ చూడని విధంగా వాటి సంఖ్య ఒక్కసారిగా 61 శాతానికి పెరిగింది.
డాక్టర్ జస్టిన్ పెర్రల్ట్ తాబేళ్ల పరిశోధకుడు
ఇదొక అసాధారణ పెరుగుదల.
అదనంగా ఒక గూడు అంటే అర్థం మరో వంద లేదా అంతకంటే ఎక్కువ పిల్లలు అని,
అవి పెరిగి సొంతగా పునరుత్పత్తి చేయగల సామర్ధ్యం సంతరించుకుంటాయి.
మనిషి అస్తిత్వంలోకి రాకముందు లక్షలాది ఏళ్ళుగా చేస్తూ వచ్చిన పనిని,
బీచులు మూసేసేసరికి,
ఈ జంతువులు మరింత విజయవంతంగా నిర్వర్తించగలిగాయి.
ఆరు వేల కిలోమీటర్ల అవతల,
అమెరికా పశ్చిమ తీరం వెంట...
అలల అడుగున ప్రశాంతత భారీ సముద్రజీవులకు
అవకాశాన్ని తెరిచింది.
సౌత్ ఈస్ట్ అలాస్కా యు.ఎస్.ఎ
వార్షిక సందర్శకులు 13 లక్షలు
ఆహారం కోసం ప్రతి ఏడాదీ, 10,000లకు పైగా
హంప్ బ్యాక్ తిమింగలాలు హవాయి నుండి
ఈ అలాస్కా తీరాలకు వలస వస్తాయి.
సాధారణంగా, ఈ జలాల్ని ఇవి ఏడాదికి పది లక్షలమంది
సందర్శకుల్ని మోసుకెళ్ళే ఓడలతో పంచుకోవాల్సి ఉంటుంది.
కానీ ఇప్పుడు ప్రతి ఓడ రద్దు కావడంతో...
నీటి అడుగున 25 రెట్లు ప్రశాంతంగా మారింది.
ఈ ప్రశాంతతలో, నీటి అడుగున మైక్రోఫోన్లు వాడే శాస్త్రజ్ఞులు
గొప్ప మార్పును రికార్డు చేశారు.
హంప్ బ్యాక్ తిమింగలాలు ఒకదానితో ఒకటి మరింత తరచుగా...
కొత్త పద్ధతుల్లో మాట్లాడుకుంటున్నాయి.
అదీ, ఈ తిమింగలాలు ఇంతసేపు ఒకదానితో ఒకటి సంభాషించుకోవడం...
క్రిస్టీన్ గాబ్రియేల్ తిమింగలాల పరిశోధకురాలు
...నిజానికి చాలా ఉత్సాహభరితంగా, చెప్పాలంటే కదిలించేలా ఉంది.
ఒకటి అరవగానే, ఆ తర్వాత ఒక తల్లి, పిల్ల.
నా ఉద్దేశం, నేను ఇంతవరకూ అలాంటిది వినలేదు.
ఒక రద్దీగా ఉన్న బార్లో మీ స్నేహితులతో మాట్లాడాలని ప్రయత్నిస్తుంటే
ఎలా ఉంటుందో ఊహించుకోండి.
కష్టంగా ఉంటుంది, ఎక్కువగా మాట్లాడరు, మాట్లాడాలని అనుకున్నా, అరవాల్సి వస్తుంది.
డాక్టర్ సుజీ టీర్లింక్ తిమింగలాల పరిశోధకురాలు
కానీ ఒకవేళ మీరు నిశ్శబ్దంగా, ప్రశాంతంగా ఉన్న
కాఫీ షాపులో కూర్చుని ఉంటే,
మీరు మరింత విస్తృతమైన, మంచి సంభాషణ చేయగలుగుతారు.
కానీ మరింత ఆశ్చర్యానికి గురిచేసే విషయం ఒకటి ఉంది.
ఇప్పుడు తిమింగలాలు, మరింత దూరప్రాంతాలకు ఎలాంటి అంతరాయాలు లేకుండా సంభాషించగలవు.
ఇలాంటి కొన్ని తల్లులు, తమ పిల్లలను ఒంటరిగా వదిలివెళతాయి.
ఎంతో అరుదైన దృశ్యం.
తల్లి ఇపుడు ఆహార వేటకోసం వెళ్ళగలదు,
అవసరమైనపుడు తన పిల్ల పిలిచే పిలుపు తనకు వినబడుతుందనే నమ్మకం ఇప్పుడు దానికి ఉంది.
పాలిచ్చే తల్లి వీలైనంత ఎక్కువగా తినాల్సి ఉంటుంది,
అందుకు ఉత్తమ మార్గం మిగిలిన పెద్ద తిమింగలాలతో కలిసి వేటాడటం.
తిమింగలాలు నీటి అడుగుకు డైవ్ చేసి...
వృత్తాకారంలో నీటి బుడగలను ఊదుతాయి...
భారీ మొత్తంలో చేపలు ఒకచోట పోగయ్యేలా చేసి...
వేలాదిగా నోట్లో కుక్కేసుకుంటాయి.
ప్రకృతిలోని రమణీయ దృశ్యాలలో ఇదీ ఒకటి.
ప్రశాంతత తోడురాగా,
హంప్ బ్యాక్ తల్లులు ఈ విధంగా మరింత తరచుగా జట్టు కట్టి సహకరించుకోగలుగుతున్నాయి.
ఈ ఏడాది, అవి యదేచ్ఛగా తిరగగలుగుతున్నాయి.
కోరుకున్నది, కోరుకున్న చోట, కోరుకున్నప్పుడల్లా చేస్తున్నాయి.
గత సంవత్సరాల్లో,
అతికొద్దిగా ఏడు శాతం పిల్లలు మాత్రమే పెద్దవి కాగలుగుతున్నాయి.
కానీ ఈ సీజన్ లో, మరెన్నో మనగలగడానికి అన్ని అవకాశాలూ ఉన్నాయి.
గత కొద్ది ఏళ్ళుగా తిమింగలాల మనుగడ ప్రశ్నార్థకం అవుతున్న...
జానెట్ నీల్సన్ తిమింగలాల పరిశోధకురాలు
...ఈ అత్యవసర తరుణంలో, ఈ మహమ్మారి వాటికి కొంత సాంత్వన చేకూర్చింది.
నీటి అడుగున శబ్ద స్థాయుల్లో కలిగిన మార్పులు అలాస్కాను దాటిపోయాయి.
లాక్ డౌన్ మొదలైన మూడునెలల్లో ప్రపంచవ్యాప్త షిప్పింగ్ ట్రాఫిక్ 17 శాతం పడిపోయింది,
అన్ని మహా సముద్రాలలో జీవుల జీవితాలు మెరుగుపడ్డాయి.
హర్రాకి గల్ఫ్ న్యూజిలాండ్
న్యూజిలాండ్ తీరాల్లో ఉన్న డాల్ఫిన్స్
అవి కమ్యూనికేషన్ చేసే దూరాన్ని మూడురెట్లు పెంచుకున్నాయి.
శాలిష్ సముద్రం కెనడా
వ్యాంకోవర్లో ఓడల రొద నాలుగు రెట్లు తగ్గిందనీ, తద్వారా కిల్లర్ వేల్స్
సోనార్ సాయంతో మరింత సమర్థవంతంగా
వేటాడగలుగుతున్నాయని పరిశోధకులు రికార్డు చేశారు.
మహమ్మారి బారినపడి మూడు నెలలైంది.
3 నెలలు
యునైటెడ్ స్టేట్స్ లో, దాదాపు సగం మంది ఉద్యోగులు ఇంటి దగ్గరనుండి పనిచేస్తున్నారు.
ప్రపంచవ్యాప్తంగా, పావు భాగం వ్యాపారాలు మూతపడ్డాయి.
బార్లు, రెస్టారెంట్లు, కెఫెలు తాత్కాలికంగా మూతబడ్డాయి.
అన్నిటినీ పరిగణనలోకి తీసుకుంటే, రిటైల్ వ్యాపారం మూతపడింది.
అంతా వదిలివేసినట్లుగా, చుట్టూ ఎవ్వరూ లేనట్లుగా అనిపిస్తోంది.
ప్రపంచంలో ప్రముఖ నగరాలన్నింటిలో,
ప్రజలు నడవడం 90 శాతానికి పైగా తగ్గిపోయింది.
పట్టణ కేంద్రాలు ఎడారుల్లా మారిపోగానే...
నగర జీవనాన్ని
తమకు అనుగుణంగా మార్చుకున్న జంతువుల అరుదైన చిత్రాలు బయటపడ్డాయి.
సెయింట్ లూసియా సౌత్ ఆఫ్రికా
గ్యాస్ స్టేషన్ కి విచ్చేసిన ఒక హిప్పో.
టెల్ అవివ్ ఇస్రాయిల్
స్థానిక పార్కులో ఎంజాయ్ చేస్తున్న నక్కలు.
శాన్ టియాగో చిలీ
పేవ్మెంట్ మీద చక్కర్లు కొడుతున్న చిరుతపులి.
అయితే ఒక జంతువు మాత్రం తనదైన చాతుర్యంతో, ఈ నిర్మానుష్యమైన
నగర ప్రాంతాలకు అనుగుణంగా మారిపోయింది.
నారా జపాన్
వార్షిక సందర్శకులు కోటీ 30 లక్షలు
సుమారు 1300 సంవత్సరాలుగా,
నారా నగరం సికా జింకలకు నిలయం.
ఆహారం కోసం అవి ఆధారపడిన పచ్చిక బయళ్ళలో అధికభాగాన్ని
బిల్డింగులు ఆక్రమించాయి.
సాధారణంగా సిగ్గరులైన ఈ జంతువులు ఒక పరిష్కారాన్ని కనిపెట్టాయి.
నారా దేవాలయాల్ని సందర్శించే కోటీ 30 లక్షల మందిని ఈ జింకలు లక్ష్యంగా చేసుకున్నాయి...
కాస్తంత గౌరవాన్ని ప్రదర్శిస్తే చాలు, బోలెడు రుచికరమైన...
తినుబండారాలు దొరుకుతాయని గ్రహించాయి.
బియ్యపు పొట్టుతో చేసే బిస్కెట్లు వాటి ఆహారంలో కీలక భాగం అయ్యాయి.
కానీ ఈ పరిస్థితిని మహమ్మారి మార్చివేసింది.
రాత్రికి రాత్రే వాటికిష్టమైన తినుబండారాలు అదృశ్యం అయ్యాయి.
జనం లేకపోతే బిస్కెట్లు ఎక్కడినుండి వస్తాయి.
జింకలు తిండిలేక అల్లాడే పరిస్థితి రావొచ్చు.
కానీ పాతతరంలో ఉన్న కొన్నిటికి ఒక ప్లాన్ సిద్ధంగా ఉంది.
దేవాలయం ప్రాంగణం నుండి ఒక గుంపుకి బయటికి దారి చూపించాయి.
కానీ ఎక్కడికి వెళుతున్నాయో వాటికి తెలిసినట్లే కనబడుతోంది.
అవి ఒక పెద్ద రోడ్డు దిగువకు...
నగరంలోని నిర్మాణాల లోతుల్లోకి చొచ్చుకుపోయాయి.
కానీ విస్తరించిన ఈ పట్టణంలో వాటికి ఆహారం ఎక్కడ దొరుకుతుంది?
రెండున్నర కిలోమీటర్లు నడిచిన తర్వాత...
ఆ గుంపు ఒక చోట ఆగింది.
ప్రశాంతమైన ఈ ప్రాంతం ఒకప్పుడు అవి పచ్చిక మేసిన మైదానాల్లో ఒక భాగం.
ఆశ్చర్యకరంగా, ఒకప్పుడు అది తాము గడ్డిమేసిన
ప్రాంతమని ఈ ముసలి జింకకి గుర్తుంది.
వాటికి కావలసినవన్నీ అది అందించింది:
స్వచ్ఛమైన గడ్డి, ఆకులు, మూలికలు.
తరువాతి వారాలలో,
అవి ఇప్పటికీ మిగిలిఉన్న ఈ భూభాగంపై ఆధారపడతాయి.
జనం లేకపోవడం వల్ల మరో ఉపయోగం జరిగింది.
ఈ కొత్త డైట్ వాటిని ఆరోగ్యకరంగా మార్చిందని శాస్త్రజ్ఞులు కనుగొన్నారు...
తక్కువ సందర్శకులుంటే తక్కువ ప్లాస్టిక్ వ్యర్థాలుంటాయి,
అవి జింకల్ని చంపగలవు.
మన ఉనికి కారణంగా జంతువులు ప్రయోజనం పొందుతున్నట్లు కనిపించినప్పటికీ...
ఎక్కువ సందర్భాల్లో, మనం లేకుంటేనే అవి సంతోషంగా జీవిస్తాయి.
లాక్ డౌన్ మొదలై నాలుగు నెలలు పూర్తయ్యాయి, మనం లేని ప్రతిచోటా...
బోనోస్ ఐరిస్ - అర్జెంటినా జనాభా కోటీ 52 లక్షలు
...మనం వదిలివేసిన చోటు జంతుజాలానికి సరికొత్త అవకాశాలను తెరుస్తోంది.
అర్జెంటినాలో...
సాధారణంగా సిగ్గరులైన కేపిబారా
ధనికుల అందమైన తోటల మీద దాడి చేశాయి...
ఒకప్పుడు తమ ఇల్లైన చిత్తడి నేలపై దాన్ని నిర్మించారు.
వాస్తవానికి తమ సొంతమైన దాన్ని ఎంజాయ్ చేయనివ్వకుండా ఏదీ ఆపగలదని అనిపించడం లేదు.
అదీ...
దాదాపు ఏదీ ఆపలేదు.
మన ఉనికి లేకుండా ఎంతకాలం ఉంటే, అంత సాహసోపేతంగా జంతువులు తయారవుతాయి.
ఆఫ్రికాలో సఫారీ సీజన్ రద్దయినప్పుడు...
ఉమ్పుమలాంగా - సౌత్ ఆఫ్రికా వార్షిక సందర్శకులు 42 లక్షలు
…ఒక ప్రాణాంతక వేటగాడు నియమాలను తిరగరాస్తుంది.
ఈ లగ్జరీ లాడ్జి ఖాళీగా ఉంది.
అయితే కొత్త అతిధులు రావడానికి ఎంతో కాలం పట్టదు.
వెర్వెట్ కోతులు స్విమ్మింగ్ పూల్ పక్కన తిష్ట వేశాయి.
మరోవైపు ఇంపాలా, ఇంకా న్యాలా యాంటలోప్
సలాడ్ బార్ ని ఆక్రమించాయి.
అయితే పూర్తిగా ఎదిగిన...
ఒక మగ చిరుతపులి ఎంతోదూరంలో లేదు.
సాధారణంగా ఈ నిశాచర వేటగాడు పగలు కనిపించడం
చాలా ఆశ్చర్యకరమైన విషయం.
మా చిత్ర బృందానికి మాత్రం కాదు.
కదలకుండా నిలబడండి, గైస్.
రస్సెల్ మెక్లాగ్లిన్ వైల్డ్ లైఫ్ కెమెరామెన్
నా జీవితంలో ఎన్నో అద్భుతమైన సంఘటనలు జరిగాయి, కానీ ఇది అన్నిటినీ మించిపోయింది.
ఆఫ్రికా అంతటా,
60% పైగా భూభాగాన్ని చిరుతపులులు మనుషులవల్ల కోల్పోయాయి,
వేటాడడం మరింత సవాలుగా మారిపోయింది.
కానీ ఇక్కడ అతిధులు ఎవరూ లేకపోవడంతో,
ఈ చిరుతపులికి అవకాశం కనిపించింది,
దాని ప్రవర్తనలో అసాధారణమైన మార్పు కనిపించింది.
అది పగటిపూట వేటాడడం మొదలుపెట్టింది.
కొన్నిసార్లు ప్రయత్నించాల్సి వచ్చినప్పటికీ...
ఎంతోసేపు కష్టపడాల్సిన అవసరం లేకుండానే...
దాని కొత్త పథకం...
ఫలించింది.
గత 25 ఏళ్ళలో
చిరుతపులుల సంఖ్య 30 శాతానికి పైగా పడిపోయింది.
కానీ దేన్నైనా తినగల ఈ సరికొత్త లాక్ డౌన్ బఫేని పూర్తిస్థాయిలో ఉపయోగించుకుంటూ,
ఈ చిరుతపులి అభివృద్ధి చెందుతోంది.
ఈ చోటు దాదాపు పూర్తిగా దాని ఇల్లులా మారిపోయింది. దాని ప్రైవేటు రాజ్యం.
మహమ్మారి మొదలై ఆరు నెలలు అయింది.
6 నెలలు
సెప్టెంబర్ నాటికి, 40 దేశాలకు పైగా ఆంక్షలు కొనసాగిస్తూనే ఉన్నాయి.
దాదాపు 300ల కోట్లకు పైగా ప్రజల దైనందిన కార్యకలాపాలు ఆగిపోయాయి.
లైవ్ స్పోర్ట్స్ ఈవెంట్స్,
కాన్సర్ట్స్, పండుగలు వంటి భారీగా జనం గుమిగూడే ప్రదేశాలు,
వాక్సిన్ వంటి నమ్మదగ్గ చికిత్స దొరికేవరకూ తిరిగి తెరుచుకోవు.
మనం మన కొత్త జీవితానికి అలవాటు పడే సమయంలో,
ప్రకృతి పునరుద్ధరణ కొనసాగుతుంది.
గంగ ఇండియా
ఇండియాలో, గంగానదిలో
80 శాతానికి పైగా ఆక్సిజన్ స్థాయులు పెరిగాయి.
అట్లాంటిక్ తీరం మొరాకో
ఆఫ్రికా అట్లాంటిక్ తీరంలో,
నీటి స్వచ్ఛత దారుణమైన స్థితి నుండి అద్భుతమైన స్థితికి శరవేగంగా మారింది.
మనం ఇళ్ళలోంచి బయటికి రావడానికి మరికొంత సమయం పడుతుంది కాబట్టి,
ఈలోగా జీవజాతుల కొత్త తరం ప్రయోజనం పొందబోతోంది.
కేప్ టౌన్ సౌత్ ఆఫ్రికా
జనాభా 47 లక్షలు
ఇక్కడి సౌత్ ఆఫ్రికన్ తీరంలో,
కొందరు కొత్త తల్లిదండ్రులు ఉదయం ప్రయాణానికి సిద్ధమయ్యారు.
ఆఫ్రికన్ జాకాస్ పెంగ్విన్స్.
అవి మనుషుల పక్కనే తమ ఇంటిని ఏర్పాటు చేసుకున్నాయి.
బ్రీడింగ్ సీజన్లో,
ప్రతి ఉదయం అవి సముద్రంలో చేపలు పట్టడానికి బయలుదేరతాయి.
వాటి కూనలకు ఆకలి మహా ఎక్కువ.
ప్రతిరోజూ అవి తమ శరీర బరువులో 15 శాతం బరువున్న ఆహారం తినాలి.
అదృష్టవశాత్తూ, జాకాస్ పెంగ్విన్స్ సమర్థవంతమైన వేటగాళ్ళు...
80 మీటర్ల లోతుకు డైవ్ చేయగలవు
బోలెడన్ని చేపలు, ఎండ్రకాయలతో విందు చేసుకోవచ్చు.
అయితే ఆహారాన్ని తమ కూనల వరకూ చేర్చడం ఒక సమస్య.
గత సంవత్సరాల్లో, ఈ బీచులు జనంతో నిండిపోయి ఉండేవి.
చేపలు పట్టి పెంగ్విన్లు తిరిగి వచ్చేసరికి...
అవి ఇంటికి వెళ్ళాల్సిన దారి మూసుకుపోయి ఉండేది.
సూర్యాస్తమయం అయ్యి, జనం ఇళ్ళకు చేరే వరకూ అవి తీరంలోనే
వేచి ఉండాల్సి వచ్చేది.
కానీ ఈ ఏడాది, బీచి ఎడారిలా మారింది.
పెంగ్విన్లు పాత రొటీన్ ని వదిలేసి,
తమ కూనల కోసం కడుపునిండా చేపలతో, సముద్రంలో కొద్ది గంటలు
గడిపిన వెంటనే ఇంటికి తిరిగి రావడం మొదలుపెట్టాయి.
చీకటి పడేందుకు ఎంతో సమయం ఉండడంతో, అవి మళ్ళీ సముద్రంలోకి వెళ్ళగలవు.
కూనలు ఇప్పుడు రోజుకు రెండు మూడుసార్లు తినగలుగుతున్నాయి.
అవి ఆరోగ్యంగా, చాలా వేగంగా పెరగడం మాత్రమే కాదు,
ఇలాంటి ఎన్నో కుటుంబాలు విజయవంతంగా కవలలను పెంచుతున్నాయి.
మరో శుభవార్త కూడా ఉంది.
రాబోయే కొద్ది వారాల్లో,
కొన్ని తల్లిదండ్రులు విజయవంతంగా మరో రౌండ్ పిల్లల్ని కంటాయి,
దశాబ్దకాలంలో ఇలాంటి సంఘటన జరగడం ఇదే మొదటిసారి.
ఎన్నో ఏళ్ళుగా పెంగ్విన్లు, ఇక్కడి ప్రజలు కలిసిమెలిసి ఉంటున్నట్లు
భావించడం జరిగింది.
కానీ వాస్తవానికి, మనం వారి జీవితాల్ని కష్టతరం చేస్తున్నాం.
గత 30 ఏళ్ళలో, సౌత్ ఆఫ్రికాలో
పెంగ్విన్ల సంఖ్య దాదాపు 70 శాతానికి పైగా పడిపోవడంతో...
మనం వాటికి ఎంత సాయం చేయగలిగితే అంత అవసరం.
నగరాల్లో నివసిస్తున్న జంతువుల పిల్లలు మాత్రమే అభివృద్ధి చెందడం లేదు.
ఇప్పటికే, ఈ ఏడాది విధించిన ఆంక్షల ప్రభావం
ప్రపంచంలోని క్రూరమైన ప్రాంతాల్లో కూడా కనిపిస్తుంది.
మాసాయి మారా - కెన్యా వార్షిక సందర్శకులు 3,00,000లకు పైగా
తన కూనల్ని కాపాడుకోవడం కోసం ఒక పులి తన సామర్థ్యాన్ని రూపాంతరం చెందించుకుంది.
చిరుత.
భూమ్మీద అత్యంత వేగంగా పరిగెత్తగల ప్రాణి.
కానీ వాటికి ఒక బలహీనత ఉంది.
సన్నని శరీరం కారణంగా శత్రువులకు ఉండేంత బలం వాటికి ఉండదు,
సింహాలు, హైనాల లాగా.
అవి చిరుత సంపాదించిన ఆహారాన్ని దొంగిలించి,
ఏ మాత్రం సంకోచించకుండా దాని కూనను చంపేస్తాయి.
చిరుతలు వాటి కంట్లో పడకుండా కొంచెం తగ్గి ఉంటాయి.
అయితే తిండి పెట్టాల్సిన రెండు కూనలు ఉండడంతో,
వీటి తల్లి ప్రతి రెండు లేదా మూడు రోజులకొకసారి వేటాడాల్సి ఉంటుంది.
అది వేటకు వెళ్ళినపుడు,
దాని ఆరు నెలల వయసున్న కూనలు పొడవాటి గడ్డిలో దాక్కుని ఉంటాయి.
కానీ వేట పూర్తయిన వెంటనే, అది సందిగ్ధంలో పడుతుంది.
అది వాటికి కొన్ని వందల మీటర్ల దూరంలో ఉంది,
చంపిన ప్రాణి శరీరం లాక్కెళ్ళలేనంత పెద్దదిగా ఉంది.
దాన్ని వదిలేసి వెళితే, దొంగతనానికి గురయ్యే ప్రమాదం ఉంది.
అందుకు పరిష్కారంగా అది మృదువుగా కీచుగొంతుతో ఒక శబ్దం చేస్తుంది...
...తన కూనల్ని అక్కడికి రమ్మనే పిలుపు అది.
అది జాగ్రత్తగా ఉండాలి.
పెద్ద గొంతుతో పిలిచినా, ఎక్కువసార్లు పిలిచినా,
రక్షణలేని తన కూనలు శత్రువుల కంట్లో పడే ప్రమాదం ఉంది.
ఇలాంటి సందర్భంలోనే
కూనలు చిరుత అరుపును వినడం కష్టమయ్యే పరిస్థితి ఎదురవుతుంది.
లాక్ డౌన్ ముందు సంవత్సరాల్లో,
మాసాయి మారాకు వచ్చే పర్యాటకులు ఖచ్చితంగా చూడాలని కోరుకునే
విషయాల్లో ఒకటి చిరుత వేట.
కానీ వేటాడడం పూర్తి చేసిన తల్లి చిరుత చుట్టూ ఉన్న జనం ఒక సమస్యగా మారారు.
ఎంతో గందరగోళంగా ఉండేది. వాహనాలు వెళ్ళడం, రావడం.
సాలిమ్ మండేలా చిరుత పరిశోధకుడు
రేడియోలో గైడ్లు మాట్లాడుతూ ఉంటారు, జనం ఒకరితో ఒకరు మాట్లాడుతూ ఉంటారు.
ఆ గొడవలో తల్లి చిరుత కూనల కోసం
పిలిచే అరుపులు వాటికి వినిపించకుండా పోతాయి.
మనుగడ కోసం చిరుత ఆధారపడే
ప్రాకృతిక సంకేతాల్ని ఆ గందరగోళం వినబడకుండా చేస్తుంది.
పదేపదే పిలవాల్సి రావడం అంటే శత్రువుల్ని ఆకర్షించడమే.
కానీ ఈ ఏడాది...
ఈ చిరుత తల్లికి మనుషుల వల్ల ఎలాంటి అంతరాయం కలగడం లేదు.
ఖాళీ సవానాలో కొన్నిసార్లు పిలవగానే...
...దాని కూనలు తల్లి పిలుపును విన్నాయి...
తల్లి దగ్గరికి చేరుకున్నాయి.
తల్లులు కొద్దిసార్లు మాత్రమే పిలవడాన్ని మేము గుర్తించాం.
ఒకటి రెండు సార్లు పిలవగానే, కూనలు వెంటనే స్పందించాయి.
చుట్టూ జనం లేకపోవడంతో,
చిరుత పిల్లలు ఆరోగ్యంగా పెరగడాన్ని ఇప్పటికే పరిశోధకులు కనిపెట్టారు.
కోవిడ్ ముందు, మూడింటిలో ఒక కూన మాత్రమే బతికేది.
కానీ ప్రస్తుతం మూడు నెలలు పైబడిన
కూనలు ఎన్నో కనిపిస్తున్నాయి,
అది ఏ విషయాన్ని స్పష్టం చేస్తోందంటే
ఈసారి ఎక్కువ కూనలు బతికి బట్టకడతాయి,
అంటే ఎక్కువ చిరుతలు.
ఆఫ్రికాలో కేవలం సుమారు 7,000ల చిరుతలు మాత్రమే మిగిలి ఉండడంతో...
ప్రతి కూన విలువైనదే.
మనుషులకు ఈ ఏడాది ఎన్నో సవాళ్ళు విసురుతూనే ఉంది...
బ్విండి నేషనల్ పార్క్ ఉగాండా
…అంతరించే దశలో ఉన్న ఎన్నో, ఎన్నెన్నో జంతువులు
మనగలగడానికి గల అవకాశాలు పెరిగాయి.
2020 సంవత్సరంలో తక్కువ అంతరాయం ఉండడంతో,
ఇక్కడి మౌంటైన్ గొరిల్లాలు
పిల్లలకంటే రెట్టింపు పిల్లలకు జన్మనిచ్చాయి.
ఇంగ్లాండ్ దక్షిణ తీరంలో...
డోర్సెట్ ఇంగ్లాండ్
...గత పదేళ్ళలో చూడని విధంగా అరుదైన స్పైనీ సీ హార్సెస్ సంఖ్య బాగా పెరిగింది
పడవల వల్ల వాటి సీ గ్రాస్ ఇంటికి కలిగిన నష్టం నుండి కోలుకుంది.
లైకిపియా కెన్యా
కెన్యాలో, కొమ్ముల కోసం ఈ ఏడాది ఒక్క రైనో కూడా చంపబడలేదు.
1999 తర్వాత ఇదే మొదటిసారి.
లాక్ డౌన్ మొదలయ్యి పూర్తిగా ఒక ఏడాది పూర్తయింది.
12 నెలలు
మనలో ఎక్కువమంది సహజ ప్రపంచంలో సౌకర్యాన్ని పొందిన సంవత్సరం.
ప్రపంచం ఎన్నో అసాధారణ మార్పులకు గురైన సంవత్సరం.
ప్రపంచవ్యాప్తంగా కార్బన్ డయాక్సైడ్ వార్షిక ఉద్గారాలు
ఆరు శాతానికి పైగా పడిపోయాయి,
ఆ స్థాయిలో తగ్గుదల ఇంతవరకూ జరగలేదు.
అలాగే భూమి ఉపరితలం అడుగున కూడా ఎన్నో గుర్తించదగ్గ మార్పులు చోటుచేసుకున్నాయి.
ప్రయాణాల వల్ల, పరిశ్రమల వల్ల కలిగే ప్రకంపనలు సగానికి తగ్గడంతో,
నమోదైన చరిత్రలో ఈ కాలం భూగర్భం అత్యంత ప్రశాంతంగా ఉన్నకాలం.
అయితే ఈ లాక్ డౌన్ ప్రభావం ఎంతోకాలం నిలవదు.
ప్రకృతితో మెరుగైన సహజీవనం చేసే మార్గాలు కనిపెట్టేందుకు
ఈ మార్పుల నుండి ఎలాంటి ప్రేరణ తీసుకోవచ్చు?
ఇండియాలో, ఇప్పటికే కొందరు ఈ అవకాశాన్ని ఉపయోగించుకుని,
కొన్ని శక్తివంతమైన,
అంతరించే దశలో ఉన్న జంతువులతో మరింత సామరస్యంతో జీవించే ప్రయత్నం చేస్తున్నారు.
అస్సాం - ఇండియా జనాభా మూడుకోట్ల 60 లక్షలు
పూర్తిగా ఎదిగిన ఆసియా ఏనుగు
ప్రతిరోజూ 150 కిలోల ఆహారం తినాల్సి ఉంటుంది.
కానీ వాటి సహజ ఆవాసాల్లో కేవలం ఐదు శాతం మాత్రమే మిగిలి ఉండడంతో,
వాటి అరణ్య భూమి వ్యవసాయ భూములుగా మార్చబడడంతో...
మనుగడ కోసం ఏనుగులు ఇక్కడి పంటలపై దాడి చేస్తాయి.
బదులుగా, రైతులు వాటిని పొలాల నుండి తరిమేస్తారు.
కానీ ఇప్పటికీ వారు తమ వరి పంటలలో సగభాగాన్ని కోల్పోవాల్సి వస్తోంది.
మేము రాత్రి మొత్తం వాటిని
అడవిలోకి తరిమేస్తూ గడుపుతూ ఉంటాం.
కానీ అవి తిరిగి వస్తాయి...
భాష్కర్ బారా
...మేము మళ్ళీ అదే పని చేయాల్సి ఉంటుంది.
ప్రమాదంలో ఉన్నది కేవలం పొలాలు మాత్రమే కాదు.
ఏనుగులు ఆహారం కోసం వెతుకుతూ గ్రామాల్లోకి కూడా వచ్చేస్తాయి
ఆ క్రమంలో జనాన్ని తొక్కేస్తాయి.
దేశవ్యాప్తంగా,
సుమారు 400 మంది మనుషులు, వంద వరకూ ఏనుగులు
ప్రతి ఏడాది, ఈ గొడవల్లో చనిపోతూ ఉంటాయి.
కానీ ఒక కమ్యూనిటీ కొత్త పద్దతిని అమలుచేయడం ద్వారా
సమస్యను పరిష్కరించాలని అనుకుంటోంది.
లాక్ డౌన్ వల్ల సిటీల నుండి ఇళ్ళకు తిరిగి వచ్చిన వర్కర్లు
స్థానిక పరిరక్షణ ట్రస్ట్ నేతృత్వంలో
చేపట్టిన ప్రాజెక్ట్ కోసం అవసరమైన అదనపు సాయం చేయగలరు.
లాక్ డౌన్లో మాకో గొప్ప అవకాశం దొరికింది...
మేఘన హజారికా పరిరక్షకురాలు
...అడవి ఏనుగుల కోసం మొక్కలు నాటడం.
అడవి వెంట, వాళ్ళు కొంత భూభాగంలో వేగంగా పెరిగే
బియ్యం, గడ్డి మొక్కలను ఏనుగులు తినడం కోసం నాటారు.
500 మందికి పైగా కమ్యూనిటీ మొత్తం వచ్చి సహాయం చేశారు.
డులు బోరా పరిరక్షకుడు
కొద్ది నెలల్లోనే,
తమ భూమిలో దాదాపు 400 ఎకరాలను మార్చి, 1.6 చదరపు కిలోమీటర్ల మేర కేటాయించారు.
ఇప్పుడు ఏనుగులను తరిమివేయడానికి బదులుగా
వాటిని స్వాగతిస్తూ వేడుక నిర్వహిస్తున్నారు.
పంటలు కోతకు వచ్చాయి.
అయితే ఏనుగులు వాటి కోసం నాటిన గడ్డిని తింటాయా...
...లేక రైతుల పొలాలపై దాడి చేస్తాయా?
జనం ఇంటికి వచ్చిన అనంతరం...
అడవి అంచున ఏదో అలజడి మొదలయింది.
ఒకదాని తర్వాత ఒకటిగా, చెట్ల చాటు నుండి ఏనుగులు బయటికి వచ్చాయి.
తల్లులు.
కూనలు.
26 ఆకలిగొన్న ఏనుగుల విస్తారమైన కుటుంబం.
కానీ అవి ఎంతదూరం వస్తాయి?
అడవి అంచు వెంబడే నిలబడి...
వాటికోసం నాటిన మొక్కలను మాత్రమే అవి తినడం మొదలుపెట్టాయి.
గతంలో మేము వాటిని తరిమేసే వాళ్ళం.
కానీ ఇప్పుడు పరిస్థితులు మారిపోయాయి.
ఇది బాగుంది... సంతోషంగా అనిపిస్తోంది.
కోతల కాలం గడుస్తున్న కొద్దీ...
ఏనుగులు రైతుల పొలాల మీదకు రాలేదు
గ్రామంలోకి కూడా రాలేదు.
మనం ఏనుగులను ప్రేమిస్తే
అవి తిరిగి మనల్ని ప్రేమిస్తాయి.
అదనపు భూభాగంలో నాటిన పంట
ఎంతో కాలంగా ఉన్న సమస్యకు దీర్ఘకాల
పరిష్కారం చూపింది.
ఈ పద్ధతిని ఇప్పుడు చుట్టుపక్కల గ్రామాలు
కూడా అవలంబించడం కోసం స్థానిక పరిరక్షణ ట్రస్ట్ ని సంప్రదిస్తున్నాయి.
గత ఏడాదిలోకి వెనుదిరిగి చూస్తే...
మనుషులకు ఎంతో కష్టంగా గడిచినప్పటికీ...
ప్రకృతి ప్రపంచాన్ని, మన భవిష్యత్తుని కాపాడుకోవడం కోసం...
మనం ఏం నేర్చుకోగలం?
మనం కలిసిమెలిసి ఎలా జీవించాలో ఆలోచించాలి.
వన్యప్రాణులతో మనచోటును పంచుకోవచ్చనే స్పృహ అందరిలో కలిగించాలి.
మనం తిరిగి అవే తప్పుల్ని
చేయకూడదనే జ్ఞానం మనలో కలగాలి.
ప్రకృతి స్పందించిన తీరు, వేగం చూస్తే...
మన జీవితాల్లో చేసే చిన్న చిన్న మార్పులు కూడా...
ప్రపంచవ్యాప్తంగా వన్యప్రాణులలో గొప్ప మార్పును తీసుకొస్తాయని తెలుస్తోంది.
ప్రతి వేసవిలో కొంతకాలం నిషేధం విధించవచ్చు.
రాత్రిళ్ళు బీచుల్ని మూసేయచ్చు. పగలు మూయాల్సిన పనిలేదు.
మనుషులు, జంతువులు కలిసి విజయవంతంగా
బతకడానికి మనుషులు చేసే చిన్న మార్పులు చాలు.
ఓడల్ని నెమ్మదిగా వెళ్ళమని చెప్పొచ్చు,
ఒకే గుంపుగా వెళ్ళడం ద్వారా వాటి ప్రభావం తగ్గించవచ్చు
నీటి అడుగున అవిచేసే శబ్దాలను, తిమింగలాలను రక్షించవచ్చు.
సందర్శకులు, టూర్ గైడ్లు మంచి ప్రవర్తన కలిగి ఉండేలా
వారికి సూచనలు చేయాలని మేము పార్క్ అధికారులను కోరుతున్నాం
అప్పుడే ఈ జంతువుల మనుగడ నిశ్చయమవుతుంది.
ఈ అసాధారణమైన సంవత్సరం, 'భూమి మారిన సంవత్సరం',
వన్యప్రాణులు అభివృద్ధి చెందేందుకు మనం సాయం చేయగలమని మాత్రమే కాక,
మనం తలచుకుంటే,
ఈ గ్రహాన్ని ఆరోగ్యకరంగా కూడా మార్చగలమని తెలియజేస్తోంది.
ఇప్పటికీ సమయం మించిపోలేదు
కాలుష్యం తగ్గించడానికి మనం ఎంత వీలైతే అంత తోడ్పాటు అందించాలి.
సహజ ప్రపంచానికి దూరంగా కాకుండా...
మన జీవితాలు లోతుగా, ఆశ్చర్యకరమైన రీతుల్లో ఒకదానితో ఒకటి
ముడిపడి ఉన్నాయని తెలుసుకున్నాం.
మనం భవిష్యత్తులో మనగలగాలంటే,
మన గ్రహాన్ని మనతో పాటు భూమ్మీది ప్రాణులన్నింటితో
పంచుకునే పద్ధతులను కనిపెట్టేందుకు...
ఇదే సరైన సమయం.
సబ్ టైటిల్స్ అనువదించింది: రాధ